**ट्वीटर प्रयोगकर्ताको गुनासो सम्बोधन**

**गुनासोको संक्षिप्त व्यहोरा**

नेपाल सरकार,प्रधानमंत्री तथा मंन्त्रिपरिषदको कार्यालयमा सम्बोधन गरी एक ट्विटर प्रयोगकर्ता (ठेगाना खुल्न नसकेको) वाट निम्न विवरण अनुसारको गुनासो व्यक्त गरिएको ‘‘काठमाडौ उपत्यकामा खानेपानीको चरम समस्या, माग ५१ करोड लिटर, आपुर्तिको १० करोड लिटर मात्र, आशामा सिमित राजधानीबासीको मेलम्ची सपना ’’

**यस कार्यालयको प्रतिकृया**

मेलम्ची खानेपानी आयोजना दुई चरणमा निर्माण गरिने र जम्मा ५१ करोड लिटर पानी काठमाडौ उपत्यकामा बितरण गरिने लक्ष्य अनुसार कार्यान्वयनमा रहेको छ ।

आयोजनाको पहिलो चरणमा मेलम्ची नदीवाट दैनिक १७ करोड लीटर खानेपानी काठमाण्डौ उपत्यकामा बितरणका लागी २६ कि.मी. सुरुङ्ग तथा पानी प्रशोधन केन्द्रको निर्माण सम्पन्न गरि प्राप्त हुनेछ ।

आयोजनाको हालसम्ममा जम्मा २७.५ कि.मि. मध्ये २४.२ कि.मि. सुरुङ्ग निर्माण सम्पन्न भएको र दैनिक प्रशोधन क्षमता ८.५ करोड लिटरको पानी प्रशोधन केन्द्रको निर्माण करिब प्रतिशत ९९% सम्पन्न भएकोले आगामी आ.व. मा दैनिक १७ करोड लिटर खानेपानी वितरणका लागि उपलब्ध हुने सुनिश्चित भएको छ । यसरी हाल काठमाडौ उपत्यकामा खानेपानी वितरण तथा मर्मत सम्भारको जिम्मेबारी बहन गरिरहेका संस्था काठमाडौं उपत्यका खानेपानी लिमिटेड सँग थप १७ करोड लिटर खानेपानी हुने भएकोले उपत्यकाबासीहरुलाई थप पानी वितरण गराई तत्काल राहत पुर्र्याउन सकिने ।

आयोजनाको दोस्रो चरणमा थप ३४ करोड लिटर खानेपानी काठमाडौं उपत्यकामा ल्याउन विस्तृत डिजाइन तथा ल.ई. तयारी कार्यका लागि परामर्शदाता परिचालन गरिएको छ र सो प्रतिवेदन आगामी डिसेम्बर सम्ममा तयार हुनेछ । दोस्रो चरणाको आयोजनाको मुख्य प्रवेश मार्ग निर्माण कार्य चालू आ.व. देखि शुरु गरिएको छ । आवश्यक प्रवेशमार्गहरुको निर्माण समयमै गर्न सकिएमा याङ्ग्री तथा लार्के नदीबाट थप ३४ करोड लिटर खानेपानी डाइभर्सन गर्न निर्माण गर्नुपर्ने दुई गोटा इन्टेक, सुरुङ्ग तथा पानी प्रशोधन केन्द्र आगामी चार बर्ष भित्रमा सम्पन्न गरि आयोजनाबाट जम्मा ५१ करोड लिटर खानेपानी उपलब्ध गराई काठमाडौं उपत्यकाको खानेपानीको समस्या समाधान हुनेछ ।